આપણામાં હજાર વાત સારી હોવા છતાં જો કુસંગીની એક વાત પણ આપણા મનમાં પેસી જાય તો તે આપણને જરૂર હાનિ પહોંચાડે છે. કુસંગ જોરદાર છે. આપણે કરોડ કામ બગાડીને પણ આપણને મોક્ષ મળે તે માટે હરહંમેશ તત્‍પર રહેવું જોઈએ. મોક્ષની વાતને પકડી રાખીએ તો બધું જ સારું થશે. સત્‍સંગ અમૂલ્‍ય છે અને સત્‍સંગમાંથી કોઈએ કયારેય પાછા ફરવું જોઈએ નહીં. સત્‍સંગ વિશેની કોઈ પણ મોળી વાતને આપણે કયારેય ગ્રહણ કરવી જોઈએ નહીં. ચાર દોષો છે. આ ક્રોધ, માન, ઈર્ષા, કપટ દોષ જો આપણામાં હોય તો આપણી બુઘ્‍ધિ આસુરી બુઘ્‍ધિમાં પરિણમે છે. તેમાંય કપટ રાખે તેનું તો બધું ચપટ થઈ જાય છે. સાચો ભકત વેર ભાવે ભજન કરતો નથી.